钦定古今图书集成/明伦汇编/皇极典/第002卷 > 诗经 > 《卷阿》
## 钦定古今图书集成/明伦汇编/皇极典/第002卷 > 诗经 > 《卷阿》

“有冯有翼，有孝有德，以引以翼。岂弟君子”，四方为则。

〈朱注〉冯，谓可为依者。翼，谓可为辅者。孝，谓能事亲者。德，谓得于己者。引导其前也。翼，相其左右也。言得贤以自辅，如此，则其德日修而四方以为则矣。

“颙颙卬卬，如圭如璋，令闻令望，岂弟君子，四方为纲。”

〈朱注〉承上章言，得冯翼孝德之助，则能如此，而四方以为纲矣。

《凤凰于飞》，“翙翙其羽。亦集爰止，蔼蔼，王多吉士。”维君
子使媚于天子。

凤凰于飞，“翙翙其羽。亦傅于天，蔼蔼王多吉人。维君
子命，媚于庶人。”

〈大全〉叠山谢氏曰：“媚于天子，爱君也；媚于庶人，为王爱其民也。”